EkBass/fiwiki-20250220-pages-articles huggingface dataset:
Ahvio

Ahvio on kylä Kymijoen varrella Kouvolassa, entisen Anjalankosken kaupungin alueella. Ahviosta on noin 30 km Kotkan ja Kouvolan keskustoihin. Vakituisia asukkaita Ahviossa on noin sata. Kylä on suosittua kesämökkialuetta. Ahvio on entisen Anjalan kunnan ja edelleen Anjalankosken kaupungin rekisterikylä, ja kuuluu nykyisin Anjalan kaupunginosaan. Ahvion postinumeroalueen (46950 Ahvio) väkiluku oli 51 vuonna 2020.Paavo (Postinumeroalueittainen avoin tieto) ==Historia== Ahvio on luettu kuuluvaksi Anjalan kuntaan ja kuntaliitoksen myötä Anjalankoskeen (1975–2008). Nykyisin Ahvio on yksi Kouvolan kaupungin kylistä. Vanhin Ahvion kylää koskeva asiakirjatieto on vuodelta 1541 peräisin oleva kymmenysluettelo, jossa kylässä kerrotaan olevan kaksi taloa. Kylä mainitaan myös vuosilta 1555–1556 peräisin olevassa ns. Jaakko Teitin valitusluettelossa, jossa kerrotaan Ahvion kolme tilan joutuneen Ruotsin valtionhoitajan Sten Sturen haltuun ennen tämän kuolemaa vuonna 1503. Tämän jälkeen tilat joutuivat Viipurin Maria Magdaleenan hospitaalille, ja vuoden 1556 tienoille ne peruutettiin kruunulle. Vaikka Teitin luettelossa mainittujen tilojen haltijat olivat vuokraviljelijöitä eli lampuoteja, olivat he 1500-luvun hopeaveroluetteloiden perusteella poikkeuksellisen varakkaita. (Oksanen 1981: s. 44–46.) Ahvion kylän talot sijaitsivat verrattain pienellä tonttimaalla Kymijoen rannassa. Paikalla sijaitsi vielä 1960-luvulla Ahvion kartano. Vaikka tontin ahtaus aiheutti riitoja ja dramaattisia välienselvittelyjä jo 1600-luvulla, Ahvion tiivis ryhmäkylä purettiin lopullisesti vasta 1910-luvulla. (Oksanen 1981: s. 243.) Vanhan kylän alue on nykyisin osittain rakentamaton; suhteellisen laajalla rakentamattomalla alueella kasvaa korkeaa aluskasvillisuutta ja sekametsää. Paikalla on havaittavissa ainakin yhden (uudemman) rakennuksen, mahdollisesti navetan, kivijalka.Pohjois-Kymenlaakson inventointiprojekti (Anjalankoski, Elimäki, Kouvola ja Kuusankoski), Inventointi 2008 [http://kulttuuriymparisto.nba.fi/netsovellus/rekisteriportaali/mjreki/read/asp/r_kohde_det1.aspx?KOHDE_ID=1000013084 ] ==Palvelut ja kylätoiminta== Kuovinkallion virkistysalue laavuineen ja nuotiopaikkoineen sekä Ahvionkosken kalastus- ja melontamaastot tuovat Ahvion kylälle näkyvyyttä.Kuovinkallio (Kymenlaakson virkistysalueyhdistys ry) Kylästä löytyy myös Ahvion soittokunta, joka on vuodesta 1898 saakka ollut aktiivisesti toiminnassa. Hakalan Peruna Oy (perunan jatkojalostus ja myynti) sekä Lehtikankaan tila (majoitus ja tilapalvelut) ovat Ahvion alueella toimivia yrityksiä.Lehtikankaan tila ==Lähteet== Luokka:Anjalan kylät
Sergei Loznitsa

Sergei Vladimirovitš Loznitsa (, , ; s. 5. syyskuuta 1964 Baranavitšy, Neuvostoliitto) on ukrainalainenVirallinen sivusto Cannes Film Festival - Sivu noin Loznitsa elokuvaohjaaja ja dokumentaristi. Loznitsa aloitti uransa elokuvan parissa dokumentaristina, mutta on myöhemmin ohjannut myös fiktioteoksia. Loznitsa muutti nuorella iällä Valko-Venäjältä Ukrainan Kiovaan, jossa hän opiskeli Kiovan polyteknisessä instituutissa pääaineenaan sovellettu matematiikka. Valmistuttuaan vuonna 1987 hän työskenteli vuoteen 1991 saakka tiedemiehenä muun muassa tekoälyn ja päätöksentekoprosessien parissa. 1990-luvun alkupuolella Loznitsa kiinnostui elokuvista ja haki VGIK:iin. Opiskelut kestivät vuoteen 1997 saakka, jonka jälkeen häneltä on ilmestynyt kymmenkunta dokumenttia sekä useita fiktiiviä elokuvia. Vuodesta 2001 lähtien Loznitsa asui Saksassa, sittemmin kotipaikka on vaihtunut Liettuan Vilnaan. Dokumenteissaan hän on käsitellyt muun muassa Neuvostoliiton historiaa (Predstavlenije 2008) sekä toisen maailmansodan aikaista Leningradin piiritystä (Blokada 2006). Fiktiiviset elokuvat Štšastje mojo (2010) ja V tumane (2012) valittiin Cannesin elokuvajuhlilla esitettäviksi. Ensimmäinen kertoo nyky-Ukrainasta, jälkimmäinen sijoittuu puolestaan toisen maailmansodan aikaan. Elokuva Krotkaja (Lempeä neito, 2017) kilpaili saman vuoden Cannesin Palme d'Or-palkinnosta. Elokuvalla Donbass (2018) Loznitsa voitti vuonna 2018 muun muassa ohjaajalle myönnetyn Un Certain Regard -palkinnon Cannesista sekä parhaan ohjaajan palkintona myönnetyn hopeisen pyramidin Kairon elokuvajuhlilta (CIFF). == Lähteet == Luokka:Ukrainalaiset elokuvaohjaajat Luokka:Dokumentaristit Luokka:Vuonna 1964 syntyneet Luokka:Elävät henkilöt
Waldemar Fornalik

Waldemar Fornalik (s. 11. huhtikuuta 1963) on puolalainen jalkapallovalmentaja ja entinen puolustaja. Joulukuusta 2022 lähtien hän on toiminut Zagłębie Lubinin päävalmentajana. ==Ura== Fornalik edusti koko pelaajauransa ajan Ruch Chorzówia. Hän debytoi joukkueen takalinjoilla vuonna 1982. Kaikkiaan hän edusti seuraa 12 vuotta ja pelasi 233 liigaottelua. Kaudella 1988/89 Fornalik pääsi juhlimaan Ruch Chorzówissa Puolan mestaruutta. Hän lopetti aktiiviuransa vuonna 1994. Valmennusuran Fornalik aloitti heinäkuussa 1995 Polonia Bytomin apulaisvalmentajana. Hän toimi tehtävässä kauden ajan ja kesällä 1996 nousi seuran päävalmentajaksi. Hän sai potkut tehtävästä helmikuussa 1997. Bytomista lähtönsä jälkeen Fornalik oli neljä vuotta sivussa valmennustehtävistä, kunnes hänestä tuli toukokuun alussa 2001 KS Górnik Zabrzen päävalmentaja. Kauden 2003/04 jälkeen Fornalik siirtyi Górnikista Amica Wronkiin apulaisvalmentajaksi. Hän toimi tehtävässä kauden ajan ja palasi kesällä 2005 päävalmentajaksi, nyt Odra Wodzisławiin. Fornalik valmensi Odra-pestinsä jälkeen Polonia Varsovaa, GKS Bełchatów II:ta ja Widzew Łódźia. Hän nosti Widzewin kaudella 2008/09 takaisin Puolan pääsarjaan ja siirtyi kauden jälkeen pelaajauraltaan tutun Ruch Chorzówin päävalmentajaksi. Päävalmentajuus entisessä seurassaan nosti Fornalikin lopullisesti puolalaisen jalkapallomaailman tietoisuuteen myös valmentajana. Debyyttikaudellaan hän johdatti seuran liigassa kolmanneksi. Kausi 2010/11 oli vaikeampi ja seura jäi lopulta liigassa sijalle 12. Luottamus Fornalikiin säilyi ja kaudella 2011/12 hän johdatti joukkueen liigahopealle, parhaaseen sijoitukseen 23 vuoteen. Lisäksi Ruch eteni Puolan cupin finaaliin, jossa se kuitenkin hävisi Legia Varsovalle. Heinäkuussa 2012 Fornalikista tuli Puolan maajoukkueen päävalmentaja. Fornalikin johdolla Puola aloitti MM2014-karsinnat heikosti tasapelillä Montenegroa vastaan. Puolan kisahaaveiden kannalta kohtalokkaiksi koituivat 1–3 kotitappio Ukrainalle maaliskuussa 2013 sekä tasapelit Moldovaa ja uudelleen Montenegroa vastaan. Lopullisesti Puolan mahdollisuudet selvitä MM-kisoihin katosivat 1–0 vierastappioon Ukrainalle 11. lokakuuta 2013. Ottelun jälkeen Puolan liitto erotti Fornalikin. Lokakuussa 2014 Fornalikista tuli Ruch Chorzówin valmentaja. Fornalik erosi talousvaikeuksista kärsineen ja Puolan sarjassa putoajan paikalle juuttuneen seuran peräsimestä huhtikuussa 2017. Syyskuun puolivälissä 2017 Fornalik palasi valmennustehtäviin Piast Gliwicen päävalmentajana. Hän luotsasi seuran Puolan mestaruuteen kaudella 2018/19. Fornalik sai potkut seurasta lokakussa 2022. Joulukuun alussa 2022 Fornalik aloitti Zagłębie Lubinin päävalmentajana. ==Meriitit== ===Pelaajana=== * Puolan mestaruus: 1989 ===Valmentajana=== * Puolan mestaruus: 2019 **Hopeaa: 2012 * Puolan cup **Hopeaa: 2012 ==Lähteet== Luokka:Puolalaiset jalkapallovalmentajat Luokka:Puolalaiset jalkapalloilijat Luokka:Vuonna 1963 syntyneet Luokka:Elävät henkilöt
Jääkiekko talviolympialaisissa 1998 – miesten karsinnat

Miesten turnauksen karsinta järjestettiin kolmivaiheisena. Ensimmäiseen vaiheeseen osallistui neljä joukkuetta. Niistä kaksi selvisi toiseen vaiheeseen, jossa joukkueet jaettiin neljään lohkoon. Aasian mestaruusturnaus vuonna 1996 toimi yhtenä lohkona. Lohkojen voittajat selvisivät kolmanteen vaiheeseen, mihin vuoden 1995 maailmanmestaruuskisojen yhdeksäs, kymmenes, yhdestoista sekä B-sarjan voittaja pääsivät suoraan. Kolmas vaihe pelattiin kahdessa lohkossa. Molempien lohkojen kaksi parasta selvisivät olympialaisiin. Lohkojen kolmannet pelasivat vielä yhden keskinäisen ottelun, jonka voittaja selvisi myös kisoihin. == Karsinnat läpäisseet joukkueet == Kilpailu Paikka Kilpailupaikkoja Kilpailupaikan lunastaneet Maailmanmestaruuskisat 1995 Tukholma, Gävle 8 Isäntämaa 1 Olympiakarsintaturnaus 5 Yhteensä 14 == Ensimmäinen vaihe == Ottelu tuomittiin päättyneeksi Israelin hyväksi maalein 5–0, sillä Kreikka käytti ottelussa pelaajia, joilla ei ollut pelaajaoikeuksia kyseisessä ottelussa. Ottelu tuomittiin päättyneeksi Jugoslavian hyväksi maalein 5–0, sillä Israel käytti ottelussa pelaajia, joilla ei ollut pelaajaoikeuksia kyseisessä ottelussa. == Toinen vaihe == === Lohko A === Joukkue O V T H Maaliero Pisteet 8 6 2 0 42-14 14 8 5 3 0 31-16 13 8 3 1 4 23-27 7 8 3 0 5 32-24 6 8 0 0 8 8-55 0 === Lohko B === Joukkue O V T H Maaliero Pisteet 4 3 1 0 51-3 7 4 3 1 0 36-9 7 4 2 0 2 19-22 4 4 1 0 3 4-40 2 4 0 0 4 8-48 0 === Lohko C === Joukkue O V T H Maaliero Pisteet 4 4 0 0 54-4 8 4 3 0 1 53-6 6 4 2 0 2 13-31 4 4 1 0 3 14-41 2 4 0 0 4 8-66 0 === Lohko D === Joukkue O V T H Maaliero Pisteet 3 3 0 0 33-2 6 3 2 0 1 14-6 4 3 1 0 2 7-29 2 3 0 0 3 3-15 2 Vuoden 1996 Aasian mestaruuskilpailuja käytettiin karsintaturnauksena. Koska Japani oli olympiakisojen isäntämaa, sitä vastaan pelattuja otteluja ei otettu huomioon olympiakarsinnassa. == Kolmas vaihe == Lopulta karsintojen kautta olympia turnaukseen pääsivät Saksa, Valko-Venäjä, Kazakstan, Slovakia ja Itävalta === Lohko A === Joukkue O V T H Maaliero Pisteet Saksa 3 2 1 0 11-7 5 Slovakia 3 1 1 1 9-7 3 Sveitsi 3 1 1 1 6-8 3 Ukraina 3 0 1 2 6-10 1 === Lohko B === Joukkue O V T H Maaliero Pisteet 3 1 2 0 12-8 4 3 1 2 0 11-8 4 3 1 0 2 7-11 2 3 0 2 1 6-9 2 === Ottelu viidennestä kisapaikasta === == Sijoitukset == Sija Joukkue 15\. 16\. 17\. 18\. 19\. 20\. 21\. 22\. 23\. 24\. 25\. 26\. 27\. 28\. 29\. 30\. 31\. 32\. 33\. IIHF Annual Report 2014: Results timeline 1920-2014 (sivu 35) == Lähteet == * Hokej SFRP - Olympic Games 1998 Qualifikation * avlh.sweb.cz - Kvalifikace Zimních olympijských her 1998 * Hockeyarchives - Qualifications pour les Jeux Olympiques 1998 ===Viitteet=== miesten karsinnat
Lopputekstit

Lopputekstit ovat muun muassa elokuvien ja televisio-ohjelmien lopussa esitettävä luettelo kaikista ohjelman tekemiseen osallistuneista henkilöistä. Jokaisen nimen kohdalla mainitaan henkilön hoitama tehtävä. Vakiintuneen tavan mukaan varsinkin pitemmät lopputekstit liukuvat kuvaruudun tai valkokankaan poikki pitkänä listana alhaalta ylös. Useimmissa ohjelmissa ja elokuvissa on myös alussa lyhyempi tekijäluettelo eli alkutekstit. Televisiosarjoissa lopputekstit eivät kestä kovinkaan kauan, yleensä minuutin tai puoli. Pitkissä elokuvissa lopputekstit ovat usein pitkät, ja ne kestävät yleensä viitisen minuuttia. Yleensä merkittävimmät roolit mainitaan ensin. Vanhoissa elokuvissa tekijäluettelo on tyypillisesti kokonaan alussa eikä lopussa. Henkilöiden lisäksi lopputeksteissä voidaan nimetä elokuvan tekemistä avustaneita yhteisöjä tai yrityksiä sekä elokuvassa käytettyjä musiikkikappaleita. Lisäksi mukana voi olla erilaisia juridisista syistä lisättyjä huomautuksia, kuten "tämän elokuvan tapahtumat ovat fiktiivisiä" tai "eläimiä ei vahingoitettu tätä elokuvaa tehtäessä". Joissain elokuvissa voi olla yksittäinen, juonta täydentävä tai humoristinen kohtaus vielä lopputekstien jälkeen. Myös tietokone- ja konsolipeleissä esiintyy usein lopputekstit, jotka ovat kuitenkin usein katsottavissa milloin tahansa. Luokka:Elokuvaan liittyvät käsitteet
Jääkiekko talviolympialaisissa 1998 – naisten turnaus

Naisten turnaukseen osallistui kuusi joukkuetta. Viisi vuoden 1997 maailmanmestaruuskisoissa parhaiten menestynyttä joukkuetta kutsuttiin turnaukseen isäntämaa Japanin joukkueen ohella. Turnaus aloitettiin pelaamalla yksinkertainen sarja. Lohkon kaksi parasta pelasivat vielä loppuottelun sekä kolmas ja neljäs pronssiottelun. == Karsinta == Kilpailu Paikka Kilpailupaikkoja Kilpailupaikan lunastaneet Maailmanmestaruuskisat vuonna 1997 5 Isäntämaa 1 Yhteensä 6 == Kokoonpanot == == Alkusarja == Loppuotteluun Pronssiotteluun Joukkue O V T H Maaliero Pisteet 5 5 0 0 33-7 10 5 4 0 1 28-12 8 5 3 0 2 27-10 6 5 2 0 3 10-15 4 5 1 0 4 10-21 2 5 0 0 5 2-45 0 Ottelujen alkamisajat paikallisia aikoja == Mitalipelit == === Pronssiottelu === === Loppuottelu === == Lopputulokset == Sija Joukkue 4\. 5\. 6\. == Turnauksen pistepörssi == # Nimi O M S P 1 Riikka Nieminen 6 7 5 12 2 Danielle Goyette 6 8 1 9 3 Karyn Bye 6 5 3 8 4 Cammi Granato 6 4 4 8 5 Katie King 6 4 4 8 6 Gretchen Ulion 6 3 5 8 7 Hayley Wickenheiser 6 2 6 8 8 Therese Brisson 6 5 2 7 9 Laurie Baker 6 4 3 7 10 Kirsi Hänninen 6 4 3 7 11 Sari Fisk 6 2 4 6 12 Geraldine Heaney 6 2 4 6 13 Tara Mounsey 6 2 4 6 14 Sue Merz 6 1 5 6 15 Stacy Wilson 6 1 5 6 == Erotuomarit == Kisoihin valittiin 5 päätuomaria ja 5 linjatuomaria: Päätuomarit: * Sandral Dombrowski * Manuela Groeger * Victoria Renfer-Kale * Laurie Taylor-Bolton * Marina Zenk Linjatuomarit: * Isabelle Giguère * Johanna Kuisma * Sigrid Nonas * Debra Parece * Evonne Young == Mitalistijoukkueiden pelaajat == Kultaa: \---- Chris Bailey, Laurie Baker, Alana Blahoski, Lisa Brown-Miller, Karyn Bye, Colleen Coyne, Sara Decosta, Tricia Dunn, Cammi Granato, Katie King, Shelley Looney, Sue Merz, Allison Mleczko, Tara Mounsey, Vicki Movsessian, Angela Ruggiero, Jenny Potter, Sarah Tueting, Gretchen Ulion, Sandra Whyte Hopeaa: \---- Jennifer Botterill, Thérèse Brisson, Cassie Campbell, Judy Diduck, Nancy Drolet, Lori Dupuis, Danielle Goyette, Geraldine Heaney, Jayna Hefford, Becky Kellar, Katheryn McCormack, Karen Nystrom, Lesley Reddon, Manon Rheaume, Laura Schuler, Fiona Smith, France Saint-Louis, Vicky Sunohara, Hayley Wickenheiser, Stacy Wilson Pronssia: \---- Tuula Puputti, Liisa-Maria Sneck, Satu Huotari, Kirsi Hänninen, Johanna Ikonen, Emma Laaksonen, Katja Lehto, Marja-Helena Pälvilä, Päivi Salo, Sari Fisk, Marianne Ihalainen, Sari Krooks, Sanna Lankosaari, Marika Lehtimäki, Riikka Nieminen, Karoliina Rantamäki, Tiia Reima, Katja Riipi, Maria Selin, Petra Vaarakallio == Lähteet == * Whockey - Women's Hockey 1998 Winter Olympics * SFRP Hockey Archine: Winter Olympic Games 1998 * The Hockey Nut: Women's Olympic Hockey 1998 * Hockeyarchives - Jeux Olympiques de Nagano 1998 Compétition féminine * la84 foundation - Nagano 1998 Official Report (182-187) * IIHF:n Nagano 1998 sivut Web Archivessa * Turnaus Hockey Canadan sivuilla === Viitteet === naisten turnaus
Star Lotulelei

Starlite "Star" Lotulelei, Jr. (s. 20. joulukuuta 1989, Tonga) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigan Buffalo Billsia, jota ennen pelasi Carolina Panthersissa. ==Ura== Neljä vuotta Utahin yliopiston joukkueessa Utah Utesissa pelannut Lotulelei oli yksi vuoden 2013 NFL:n varaustilaisuuden ykkösnimistä. Hänen osakkeitaan laski kuitenkin ennen tilaisuutta havaittu lievä sydänvika. Carolina Panthersin lopulta varattua Lotulelein ensimmäisen kierroksen 14. pelaajana, hänestä tuli ensimmäinen Utahin yliopiston ykköskierroksen varaus sitten vuoden 2005, jolloin pelinrakentaja Alex Smith valittiin koko tilaisuuden ensimmäisellä vuorolla. Lotulelei pelasi Panthersissa viisi kautta. Vuonna 2018 hän siirtyi viisivuotisella sopimuksella Buffalo Billsiin. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1989 syntyneet Luokka:Elävät henkilöt
Far East Movement

Far East Movement (lyhennettynä FM) on nelihenkinen hip hop-yhtye Los Angelesista, Yhdysvalloista. Se on perustettu vuonna 2003 ja sen alkuperäisjäseniä ovat Kev Nish (Kevin Nishimura), Prohgress (James Roh) ja J-Splif (Jae Choung). Vuonna 2008 DJ Virman (Virman Coquia) liittyi yhtyeeseen ja sillä kokoonpanolla he toimivat edelleen. Far East Movement on julkaissut neljä studioalbumia vuosina 2006 (Folk Music), 2009 (Animal), 2010 (Free Wired) ja 2012 (Dirty Bass). Yhtye on tehnyt yhteistyötä mm. Bill Kaulitzin, Lil Waynen, Calvin Harrisin, Justin Bieberin, Mohombin ja Rihannan kanssa. ==Diskografia== ===Studioalbumit=== *Folk Music (2006) *Animal (2009) *Free Wired (2010) *Dirty Bass (2012) ===EP:t=== *For the Folks n' Family (2006) *FM Radio Singles (2008) ===Mixtapet=== *Audio-Bio (2005) *Flavored Animal Droppings (2007) *Party Animal (2009) *Bump from the Trunk Vol. 1 (2011) *GRZZLY (2013) ==Aiheesta muualla== *Virallinen kotisivu Luokka:Yhdysvaltalaiset hip hop -yhtyeet
Floridan yliopisto

Floridan yliopisto (, myös ”the U of F”) on julkinen yliopisto, joka toimii Gainesvillen kaupungissa Floridassa, Yhdysvalloissa. Se on perustettu vuonna 1853. Vuonna 2020-2021 yliopistossa oli yhteensä 49 038 opiskelijaa, joista alempaa korkeakoulututkintoa opiskeli 34 830 ja maisteritasoa tai jatko- opintoja 14 208 opiskelijaa. NCAA:n alaisessa yliopistourheilussa Floridan yliopistoa edustavat Florida Gatorsin nimellä kulkevat joukkueet. Vahva edustus yliopistolla on perinteisesti ollut etenkin miesten koripallossa ja amerikkalaisessa jalkapallossa. Kiinalainen ARWU-yliopistoranking arvioi yliopiston tieteellisten näyttöjen perusteella tuhannen maailman huippuyliopiston listan 2021 sijalle 97. ==Katso myös== * Floridan valtionyliopisto ==Lähteet== ==Aiheesta muualla== Luokka:Floridan yliopistot ja korkeakoulut
Ruusuke (koristekuvio)

Ruusuke (ranskaksi ja englanniksi rosette) on klassistisessa arkkitehtuurissa esiintyvä koristekuvio. Se on muodoltaan pyöreä ja reliefimäinen ja muistuttaa usein ruusun kukkaa. Ruusukkeita on käytetty sisäkattojen ja korinttilaisten pylväiden yläosissa sijaitsevien katelaattojen ulkoreunojen (fleuron) koristeluun.Stevens Curl, James: Oxford Dictionary of Architecture Oxfor University Press, 1999. Valmistusmateriaalina on usein stukko. Ruusukkeen lähtökohtana pidetään auringonkehräaihetta.Konttinen, Riitta ja Laajoki, Liisa: "Taiteen sanakirja". Otava, 2005, sivu 380. ==Katso myös== *ruusuikkuna *tursaansydän, ruusua muistuttava kuvio ==Lähteet== == Aiheesta muualla == Luokka:Ornamentit
Jussi Kanervo

Jussi Aleksi Samuli Kanervo (s. 1. helmikuuta 1993 Tornio) on suomalainen uransa lopettanut aitajuoksija, joka edustaa HIFK-Friidrottia. Hänen kasvattajaseuransa oli torniolainen Alatornion Pirkat. Kanervo on voittanut 110 metrin aitajuoksun suomenmestaruuden vuosina 2012, 2013 ja 2014. Kanervo opiskelee Yhdysvalloissa Etelä-Carolinan yliopistossa Columbiassa. Häntä valmentaa yhdysvaltalainen aitajuoksuvalmentaja Curtis Frye. ==Ura== ===SM- kisat=== Kanervo on voittanut kolme 110 metrin aitajuoksun suomenmestaruutta. Lahden Kalevan kisoissa 2012 hän voitti SM-kultaa silloisella ennätyksellään 13,94. Vaasan Kalevan kisoissa 2013 Kanervo voitti kultaa ajalla 13,98 sekuntia.http://yle.fi/urheilu/jussi_kanervo_aitoi_niukasti_sm-kultaa/6751183 Kolmannen mestaruutensa hän voitti Kuopion Kalevan kisoissa 2014 ajalla 13,90. Sisäratojen SM-kilpailuissa 2012 Kanervo voitti kultaa 4 × 300 metrin viestissä ja pronssia 60 metrin aitajuoksussa. ===Arvokisat ja maaottelut=== Kanervo saavutti nuorten olympialaisissa Singaporessa 2010 110 metrin aitajuoksussa (91,4 cm:n aidat) pronssia 17-vuotiaiden Suomen ennätysajalla 13,53. Hän sijoittui alle 20-vuotiaiden MM-kisoissa Barcelonassa 2012 110 metrin aitajuoksussa (100 cm:n aidat) viidenneksi ajalla 13,62. Hän juoksi Barcelonassa välierässä 19-vuotiaiden Suomen ennätykseksi ajan 13,61. Vuonna 2012 Kanervo voitti 110 metrin aidat Ruotsi–Suomi-maaottelussa. Vuonna 2013 Kanervo karsiutui alkuerissä alle 23-vuotiaiden EM-kilpailuissa Tampereella. Sija tuolloin oli 15. Hän osallistui Zürichin EM-kisoihin 2014, joissa juoksi 400 metrin aitojen alkuerässä uuden ennätyksensä 50,35. Kanervo joutui kuitenkin keskeyttämään kilpailut osaltaan pienen lähentäjävaivan vuoksi, eikä näin ollen kilpailut enää 400 tai 110 metrin aitamatkoilla. Vuonna 2015 Kanervo sijoittui toiseksi 400 metrin aitajuoksussa alle 23-vuotiaiden EM- kilpailuissa ennätyksellään 49,66. == Henkilökohtaiset ennätykset == === Ulkoradat === Laji Tulos Paikka Päivä 100 m 10,78 Valkeakoski 20. elokuuta 2011 200 m 21,58 Riihimäki 24. heinäkuuta 2012 400 m 51,61 Kemi 9. elokuuta 2009 110 m aj 13,88 Jämsä 27. kesäkuuta 2013 400 m aj 49,66 Tallinna 12. heinäkuuta 2015 === Sisäradat === Laji Tulos Paikka Päivä 60 m 6,91 Helsinki 29. tammikuuta 2012 200 m 21,99 Kuortane 26. helmikuuta 2012 400 m 48,73 Fayetteville 12. helmikuuta 2016 60 m aj 7,77 Lexington 27. helmikuuta 2015 ==Lähteet== ==Aiheesta muualla== * Filyo, Jackson: Track stars realize American dream The Daily Gamecock. 20.3.2014. Luokka:Suomalaiset pika- aitajuoksijat Luokka:Suomalaiset 400 metrin aitajuoksijat Luokka:Vuonna 1993 syntyneet Luokka:Elävät henkilöt
All You Need Is Now

All You Need Is Now on Duran Duranin vuonna 2010 julkaistu studioalbumi. Se nousi Ison-Britannian listalla sijalle 11 ja Yhdysvalloissa Billboardin sijalle 29. Albumi oli seuraaja kuuluisien vierailijoiden kanssa tehdylle ja yllättäen flopanneelle albumille Red Carpet Massacre. Tuottaja Mark Ronson, joka oli aiemmin toiminnut muun muassa Amy Winehousen tuottajana, toi varsinkin Isossa-Britanniassa julkisuusarvoa urallaan jälleen alamäkeen joutuneen yhtyeen uuteen julkaisuun. Albumia markkinoitiin seuraajana yhtyeen kahdelle ensimmäiselle albumille ”jota ei koskaan tullut”. Kriitikot ja fanit ottivat albumin hyvin vastaan paluuna juurille lisättynä moderneilla vaikutteilla. == Singlet == Albumilta julkaistiin kaksi singleä: ”All You Need Is Now” ja ”Girl Panic”. Kappaleista on tehty myös musiikkivideot. == Albumijulkaisu == Albumi julkaistiin 21. joulukuuta 2010 digitaalisessa muodossa. CD-julkaisu viidellä lisäraidalla julkaistiin 21. maaliskuuta 2011. == Kappaleet == # # # # # # # # # # # # # # == Kokoonpano == * Simon Le Bon – laulu * John Taylor – basso * Nick Rhodes – koskettimet * Roger Taylor – rummut \+ * Dom Brown – kitara === Vierailevat muusikot === * Ana Matronic – laulu kappaleessa ”Safe (in the Heat of the Moment)” * Kelis – laulu kappaleessa ”The Man Who Stole a Leopard” * Mark Ronson – kitara kappaleen ”Leave a Light On” kertosäkeessä * Jamie Walton –sello * Anna Ross – taustalaulu * Tawiah – taustalaulu * Nina Hossain – uutistenlukija == Arvostelut == * Allmusic: Allmusic review * The A.V. Club: BThe A.V. Club * Desibeli.net: * The Guardian: The Guardian * Rolling Stone: Rolling Stone * Soundi: == Lähteet == Luokka:Duran Duranin albumit Luokka:Vuoden 2010 albumit
Neiti Etsivä vaarallisilla vesillä

Neiti Etsivä Vaarallisilla vesillä () http://www.worldcat.org/title/neiti- etsiva-vaarallisilla-vesilla/oclc/58150961&referer;=brief_resultson 85.Neiti Etsivä -kirjasarjan suomennettu romaani. Se ilmestyi suomessa 1995. Kirjan on suomentanut Esa Mela. Sivuja kirjassa on 120. ==Henkilöt== Bess Marvin ei kirjassa seikkaile ollenkaan. Häneen tosin viitataan kirjan alussa hyvin lyhyesti. *Paula Drew- Neiti Etsivä *George Fayne- Paulan ystävä *Patricia Newcomb- Merikeskuksen johtaja *Vincent Silvio- Laivanrakennusmestari *Kapteeni Gregory- Purjehduksen opettaja, entinen laivankapteeni *Deke Ryan- Opiskelija *Claire Roebling- Opiskelija, Paulan huonetoveri *Greg- Opiskelija *Julio- Opiskelija *Rochelle- Opiskelija *Kristina- Opiskelija *Evelyn- Opiskelija *Gayle- Opiskelija *Tom Chin- Opiskelija,Deken huonetoveri *Vilander- Luonnontiedeiden opettaja ==Lähteet== Luokka:Nuortenkirjat
Antonino Ganini

Antonino Ganini (25. elokuuta 1710 Jatrinoli – 15. tammikuuta 1795) oli italialainen roomalaiskatolinen arkkipiispa. Hänet vihittiin papiksi 19. syyskuuta 1733 ja nimitettiin Santa Severinan arkkihiippakunnan johtoon 24. tammikuuta 1763. Piispaksi vihkiminen seurasi 30. tammikuuta. Pääkonsekraattorina toimi Giuseppe Spinelli.Catholic-Hierarchy.org: Archbishop Antonino Ganini Ganini kuoli 84-vuotiaana virassa. == Lähteet == Luokka:Italialaiset piispat Luokka:Katoliset arkkipiispat Luokka:Vuonna 1710 syntyneet Luokka:Vuonna 1795 kuolleet
Heinrich Marschner

Heinrich August MarschnerAllMusic.com: Heinrich August Marschner (16. elokuuta 1795 Zittau – 16. joulukuuta 1861 Hannover) oli saksalainen säveltäjä. Hän oli johtava vaikuttaja saksalaisessa oopperassa Weberin ja Wagnerin välisenä aikana. Hän opiskeli oikeustiedettä Leipzigin yliopistossa. Hänen tuotantoonsa kuuluu lukuisia oopperoita ja singspielejä; teosten joukossa ovat Der Vampyr (1828), Der Templer und die Jüdin (1829) ja Hans Heiling (1832). Marschner sävelsi myös muunlaista musiikkia, kuten kamariteoksia. Hän oli naimisissa neljästi.OperaGlass: Heinrich Marschner == Lähteet == Luokka:Saksalaiset säveltäjät Luokka:Saksalaiset oopperasäveltäjät Luokka:Vuonna 1795 syntyneet Luokka:Vuonna 1861 kuolleet
Läheisriippuvuus

Läheisriippuvuus (sanatarkka käännös englannista on kanssariippuvuus) on läheisen ihmisen riippuvuuden (tyypillisesti päihderiippuvuus) aiheuttamaa häiriökäyttäytymistä Tommy Hellsten, Virtahepo olohuoneessa, s.56Dictionary.com: Codependency. Läheisriippuvainen vähättelee omia tarpeitaan ja pyrkii huolehtimaan muista ihmisistä. Toimintamalli syntyy tyypillisesti lapsena vanhemman alkoholin väärinkäytön seurauksena: Lapsi joutuu ottamaan vastuuta vanhemmastaan ja joutuu siksi torjumaan omat tarpeensa. oireet.fi:läheisriippuvuus Läheisriippuvuus voi altistaa ihmisen hyväksikäytölle niin ihmissuhteissa kuin työelämässäkin. Läheisriippuvaisella saattaa olla esimerkiksi päihderiippuvainen puoliso. Muun muassa Al-Anon-ryhmä pyrkii auttamaan läheisriippuvuudesta kärsiviä. Läheisriippuvuudesta puhuttiin alun perin alkoholistien lasten ja puolisoiden ongelmana, mutta se on osoittautunut huomattavasti laajemmaksi ilmiöksi.PsychCentral: Symptoms of Codependency Tommy Hellsten, Virtahepo olohuoneessa, s.57 Suomenkielinen käännös englanninkielen sanalle codependency on aiheuttanut huomattavan paljon väärinkäsityksiä. Läheisriippuvaisuus ei varsinaisesti tarkoita riippuvuutta läheisestä ihmisestä, päinvastoin kuin käännöstermi antaa ymmärtää. Sellainen sairaalloinen takertuminen toiseen ihmiseen, jossa takertuva henkilö kokee ettei tule toimeen ilman toista, ei ole läheisriippuvaisuutta. Oireet ovat vastakkaisia: Takertuja asettaa omat tarpeensa etusijalle, päinvastoin kuin läheisriippuvainen. Lapsi tai aikuinen joka kaipaa normaalia enemmän hoivaa ja huolenpitoa ei siis ole läheisriippuvainen. Kuitenkin läheisriippuvaisuuden yksi oireista on kontrollin tarve Tommy Hellsten, Virtahepo olohuoneessa, s.62 ja siksi läheisriippuvainen usein takertuu sillä tavalla toiseen ihmiseen, että läheisriippuvainen tarjoaa apua ja huolenpitoa toiselle liikaa. Esimerkiksi äidin kyvyttömyys irtautua ainoasta pojastaan ja liiallinen sotkeutuminen pojan parisuhteeseen ja perhe-elämään saattaa johtua läheisriippuvaisuudesta. == Lähteet == * * PsychCentral: Symptoms of Codependency * Dictionary.com: Codependency === Viitteet === Luokka:Riippuvuudet Luokka:Ihmissuhteet
Cocaine Anonymous

Cocaine Anonymous (CA) on kahdentoista askeleen ohjelmaa hyödyntävä vertaistukiryhmä, jonka tarkoitus on tukea kokaiinin ja muiden psykoaktiivisten aineiden käytön lopettamista. Cocaine Anonymous aloitti toimintansa Los Angelesissa vuonna 1982, ja toiminta laajeni sittemmin muuallekin Pohjois-Amerikkaan. Ryhmiä on perustettu myös Euroopassa. Cocaine Anonymousin kirjallisuutta on saatavilla eri kielillä; ensimmäinen julkaisu oli Hope, Faith and Courage: Stories from the Fellowship of Cocaine Anonymous (1994).Cocaine Anonymous Cocaine Anonymous on tarkoitettu addikteille itselleen, mutta heidän läheisilleen on myös olemassa Co-Anon-ryhmiä. == Lähteet == Luokka:Kokaiini Luokka:Kahdentoista askeleen ohjelma
William Suff

William Lester Suff (s. 20. elokuuta 1950 Torrance, Kalifornia), syntyjään Bill Lee Suff, on yhdysvaltalainen sarjamurhaaja. Suff sai vuonna 1974 Texasissa tuomion kaksikuukautisen tyttärensä hakkaamisesta kuoliaaksi. Vaikka vankeusrangaistuksen pituus oli 70 vuotta, Suff armahdettiin vuonna 1984. Vuodesta 1986 alkaen hän surmasi vähintään kaksitoista prostituoitua Riversiden piirikunnassa Kaliforniassa. Hän raiskasi uhrinsa ja puukotti, kuristi ja joskus silpoi heitä. Suff pidätettiin tammikuussa 1992. Hänet todettiin vuonna 1995 syylliseksi 12 naisen murhaan ja lisäksi yhden murhayritykseen. Poliisi epäili hänen olevan vastuussa jopa 22 henkirikoksesta. Syyttäjä toi esiin todistusaineistoa, jonka perusteella Suff oli ensimmäisen vankeustuomionsa jälkeen ollut väkivaltainen myös toisen vaimonsa kanssa saamaa tytärtä kohtaan. 26. lokakuuta 1995 Suff tuomittiin kuolemaan. Luokka:Yhdysvaltalaiset sarjamurhaajat Luokka:Vuonna 1950 syntyneet Luokka:Elävät henkilöt
Rakennustoimisto Tähtinen & Sola

Rakennustoimisto Tähtinen & Sola Oy oli suomalainen vuosina 1915–1985 pääasiassa Tampereella toiminut rakennusliike. Yrityksen perustivat rakennusmestarit Antti Tähtinen (1874–1933) ja Artturi Sola (1882–1961). Liikkeen toiminnan alkuvaiheissa Tähtinen keskittyi Porin seudun rakennustoimintaan ja Sola puolestaan toimi Tampereella. 1920-luvulla liike rakensi Tampereen Lapin ja Käpylän kaupunginosiin omakotitaloja avaimet käteen-periaatteella, lisäksi liike rakensi tehdasrakennuksia Tampereen Rohdokselle, lääketehdas Starille ja Suomen Trikoolle. Antti Tähtisen kuoltua 1933 Artturi Solan pojat Aarne ja Tauno Sola lunastivat itselleen Tähtisen osuuden yrityksestä. Liike muutettiin myös avoimesta yhtiöstä osakeyhtiöksi. 1930-luvulla Tähtinen & Sola rakensi Tampereelle muun muassa Hatanpään sairaalan, hotelli Emmauksen (nykyinen hotelli Tampere) ja Klingendahlin tehdasrakennuksia sekä Harjavaltaan Satalinnan sairaalan laajennuksen. Jämsänkoskella Tähtinen & Sola rakensi vuonna 1937 valmistuneen Yhtyneet Paperitehtaat Osakeyhtiön seuratalon Ilveslinnan, joka oli maan ajanmukaisimpia ja komeimpia lajissaan. Sotavuodet johtivat rakennustoiminnan supistumiseen ja välittömästi sodan jälkeen tarvikepula haittasi rakentamista. Tähtinen & Solan merkittäviä rakennuskohteita sodan jälkeen olivat Suomen Trikoon laajennustyöt (1945–1956) ja Finnish Chemicalsin tehtaan rakennustyöt Keikyässä 1946–1953. Oy Finlayson-Forssa Ab:lle liike rakensi 1959 valmistuneen tehdaslaajennuksen sekä 1949–1955 Amurinlinnan kerrostalokorttelin. Tähtinen & Sola oli 1950-luvun puolivälissä Suomen Rakennusteollisuusliiton suurin jäsenyritys sekä liikevaihdolla että työntekijämäärällä mitattuna. Artturi Solan kuoltua 1961 liikkeen toimitusjohtajana oli vuoteen 1974 saakka hänen poikansa Tauno Sola (k. 1974). 1960-luvulla liike rakensi muun muassa Suomen ensimmäisen jäähallin Tampereen Kissanmaalle vuonna 1965. Vuonna 1975 liikkeen johtoon tulivat kolmatta sukupolvea edustaneet Arto, Heikki ja Pekka Sola. Tähtinen & Solan omistus siirtyi joulukuussa 1985 sijoitusyhtiö Panostaja Oyj:lle ja siitä tuli Panostajan tytäryhtiö. Rakennustoimisto Tähtinen & Sola esiintyy kirjailija Kalle Päätalon Iijoki-sarjan romaaneissa nimellä Rakennusliike Pilvinen & Kuru. Päätalo oli sotien jälkeen 1940-luvulla liikkeen palveluksessa kirvesmiehenä ennen kuin lähti opiskelemaan rakennusmestariksi. == Lähteet == * Elinkeinoelämän Keskusarkisto : Rakennustoimisto Tähtinen & Sola Oy * Matias Manner : Teollisuuskouluista teollisuusneuvoksiksi : Rakennusmestarikunta Tampereella 1885-1960, Historian pro gradu tutkielma, Tampereen yliopisto 2010, s. 93-99 * Sari Minkovitsch : Amurinlinna (Koskesta Voimaa-sivusto) === Viitteet === Luokka:Entiset suomalaiset rakennusyritykset
Cefn Druids AFC

Cefn Druids AFC on vuonna 1992 perustettu walesilainen jalkapalloseura Wrexhamista Cefn Mawrin kylästä. Seura pelaa kaudella 2021-2022 Walesin korkeimmalla sarjatasolla Valioliigassa. == Historia == Cefn Druids AFC:n juuret ovat vuonna 1869 perustetussa Druids FC:ssä (alun perin Plasmadoc Football Club). Druids yhdistyi 1923 Acrefair Unitedin kanssa ja uuden seuran nimeksi tuli Druids United FC. United puolestaan yhdistyi paikalliskilpailija Cefn Albion FC:n kanssa 1992, jolloin syntyi nykyinen Cefn Druids AFC. Cefn Druidsin edeltäjä Druids FC on voittanut Walesin cupin kahdeksan kertaa vuosina 1880–1904. Nykymuotoisen seuran merkittävimmät saavutukset ovat Cymru Alliancen mestaruus 1999 ja Walesin cupin finaaliin pääsy 2012. Vaikka Cefn Druids hävisi finaalin, se pääsi ensimmäistä kertaa Eurooppa-liigaan. Seura putosi ensimmäisellä karsintakierroksella hävittyään MYPA:lle. == Lähteet == == Aiheesta muualla == * Seuran viralliset sivut Luokka:Walesilaiset jalkapalloseurat
Meri-Lapin Country Camp

Meri-Lapin Country Camp (MLCC) oli Kemin Vallitunsaaressa järjestetty countrymusiikkitapahtuma. MLCC-tapahtuman järjestäjänä toimii Meri-Lapin Country ry. Ensimmäinen MLCC toteutettiin vuonna 2010. Vuoden 2013 tapahtuma oli järjestyksessään neljäs. Esiintyjinä toimivat perjantaina Larry Peninsula sekä Puolitaival Company, ja lauantaina The Moonshiners, Good Luck Charm sekä Mikko Alatalo & Pispalan Cowboys Trio. == Aiheesta muualla == Luokka:Entiset musiikkitapahtumat Suomessa Luokka:Kemin kulttuuri
MeTalkPretty

MeTalkPretty on New Yorkista kotoisin oleva rock-yhtye joka perustettiin vuonna 2006. Yhtyeen kappaletta ”Wake Up” kuullaan NHL 10:ssä ja Sims 3 World Adventuressa. == Jäsenet == === Nykyiset === * Uliana Preotu – laulu * Leon Lyazidi – kitara, koskettimet * Guerin Blask – rummut * Kevin Coffrin – bassokitara === Entiset === * James Kluz – rummut * Nate Meng – bassokitara Luokka:Yhdysvaltalaiset rockyhtyeet
Pagan

thumb|Muinaisen Baganin kuningaskunnan vaikutusalue ja nykyisen kaupungin sijainti Pagan (Bagan) on rauniokaupunki Myanmarissa, Kaakkois-Aasiassa, Iravadijoen varrella Mandalayn kaupungin lounaispuolella. Kaupunki oli samannimisen kuningaskunnan keskus 800–1200-luvuilla jaa., josta käsin hallinnoitiin laajoja alueita nykyisessä Myanmarissa ja Thaimaassa. Se kattaa yli 2500 buddhalaisen monumentin jäännökset Unesco.org viitattu 13.7.2012 Pagan valittiin Unescon maailmanperintölistalle 2019. Alue on suosittu nähtävyys. Laajalla alueella olevia temppeleitä yhdistävät pienet kärrypolut. Pagodilta toiselle pääsee vuokraamalla hevoskärryt tai polkupyörän. Iltaisin ihmiset kerääntyvät suurimpien temppeleiden huipulle katsomaan näyttävää auringonlaskua. ==Katso myös== *Anandan temppeli == Lähteet == == Aiheesta muualla == Luokka:Myanmarin maantiede Luokka:Buddhalaisuuden pyhät paikat Luokka:Buddhalaisuus Myanmarissa Luokka:Seulonnan keskeiset artikkelit Luokka:Unescon maailmanperintökohteet Myanmarissa
Arttu Kangas

Arttu Aleksanteri Kangas (s. 13. heinäkuuta 1993 Kankaanpää) on suomalainen kuulantyöntäjä. Hän edusti Kankaanpään seudun Leiskua. Vuoteen 2018 asti häntä valmensi Matti Yrjölä, sen jälkeen Mika Halvari ja vuonna 2021 Jarmo Kangas. Joulukuussa 2021 Kangas ilmoitti lopettavansa urheilu-uransa ja keskittyvänsä jatkossa opiskeluun ja perhe-elämään. ==Ura== Kangas on voittanut seitsemän kertaa ulkoratojen SM-kultaa. Vaasan Kalevan kisoissa 2013 hän voitti työnnettyään ensimmäisen kerran urallaan yli 19 metriä (19,07). Kuopion Kalevan kisoissa 2014 hän voitti tuloksella 19,22 m. Porin Kalevan kisoissa 2015 Kangas voitti mestaruuden uransa siihen mennessä toiseksi parhaalla tuloksella 19,73, joka hyväksyttiin protestin jälkeen. Oulun Kalevan kisoissa 2016 hän voitti kultaa tuloksella 19,38, Seinäjoen Kalevan kisoissa 2017 tuloksella 19,53, Lappeenrannassa 2019 tuloksella 18,33 ja Tampereella 2021 tuloksella 18,63. Jyväskylän Kalevan kisoissa 2018 Kangas oli hopealla tuloksella 18,56 ja Turun Kalevan kisoissa 2020 tuloksella 18,21. Sisäradoilla hän on voittanut kultaa vuosina 2014, 2015, 2016, 2017, 2018 ja 2019 sekä saanut hopeaa 2020. Kyröskosken kuulakarnevaaleilla 2012 Kangas sijoittui neljänneksi miesten kuulassa silloisella ennätyksellään 17,85. Vuonna 2013 Kangas voitti kuulakarnevaalit tuloksella 18,92. Alle 20-vuotiaiden MM- kisoissa Barcelonassa 2012 Kangas oli neljäs tuloksella 19,85 (6 kg kuula). Alle 23-vuotiaiden EM-kilpailuissa 2013 Kangas oli seitsemäs uudella ennätyksellään 18,94 metriä. Toukokuussa 2014 hän työnsi ikäluokkansa Euroopan kauden kärkituloksen 19,53. Zürichin EM-kisoissa 2014 Kangas karsiutui tuloksella 19,07. Prahan sisäratojen EM-kilpailuissa 2015 Kangas karsiutui finaalista jääden ilman tulosta. Alle 23-vuotiaiden EM-kilpailuissa 2015 hän oli yhdeksäs. Hän karsiutui loppukilpailusta Amsterdamin EM-kisoissa 2016, Belgradin sisäratojen EM-kilpailuissa 2017 ja Berliinin EM-kisoissa 2018. === Ennätykset === Kankaan ennätys miesten kuulantyönnössä on 20,30 metriä, jonka hän työnsi Karjaalla Raaseporissa 12. kesäkuuta 2016. Hallissa Kangas on työntänyt 20,18 metriä. Vuonna 2010 Kangas työnsi viiden kilon kuulalla 20,71 metriä, joka oli 17-vuotiaiden Suomen ennätys. Kuuden kilon kuulaa hän on työntänyt 20,31 metriä. == Muuta == Arttu Kankaan veli Aaron Kangas on maaottelutason moukarinheittäjä. == Lähteet == Luokka:Suomalaiset kuulantyöntäjät Luokka:Vuonna 1993 syntyneet Luokka:Elävät henkilöt
Maita Gomez

Maita Gomez (23. toukokuuta 1947 – 12. heinäkuuta 2012METROFILE: Maita Gomez passes away) oli filippiiniläinen missi. Hän voitti vuonna 1967 Miss Filippiinit -kilpailun ja edusti maataan Miss Maailmassa. Hän toimi myös mallina muotisuunnittelija Pitoy Morenolle. Myöhemmin Gomez taisteli kommunistien joukossa Ferdinand Marcosin diktatuuria vastaan. Vuoden 1986 EDSA-vallankumouksen jälkeen Gomez jatkoi toimintaansa muun muassa naisten oikeuksia ajaneena aktivistina. Hänellä oli avioliitto laulaja Heber Bartolomen kanssa, ja parille syntyi kaksi lasta. Gomez kuoli sydänkohtaukseen.Beauty queen-turned-activist Maita Gomez dies == Lähteet == Luokka:Filippiiniläiset henkilöt Luokka:Missit Luokka:Vuonna 1947 syntyneet Luokka:Vuonna 2012 kuolleet
Manaslun suojelualue

Manaslun suojelualue sijaitsee Nepalin pohjoisosassa, Gandakin vyöhykkeellä, Himalajan vuoriston Annapurnan vuoriston itäpuolella. Vuonna 1998 perustettu, 1 663 km² laajuinen suojelualue sisältää maailman kahdeksanneksi korkeimman vuoren, Manaslun. Alueen korkeus vaihtelee 600 metristä yli 8 000 metriin merenpinnasta. Suojelualueella on tavattu 33 nisäkäs- ja 110 lintulajia. Dnpwc.gov.np viitattu 13.7.2012 Suojelualue on edelleen lähes neitseellisessä tilassa ja vain harvat vaeltajat suuntaavat sinne vuosittain. == Lähteet == Luokka:Nepalin maantiede Luokka:Gandaki
Kaipiaisten VPK

Kaipiaisten VPK on Kymenlaakson pelastuslaitoksen alueella toimiva, vuonna 1934 perustettu sopimuspalokunta. Omalta paloasemaltaan Kaipiaisista toimiva palokunta on luokiteltu ensimmäisen valmiusasteen sopimuspalokunnaksi. Palokunta on uuden tunnusjärjestelmän myötä Kymenlaakson pelastuslaitoksen 58. asema. Palokunta kouluttaa myös palokuntanuoria. Palokunnan nykyisenä päällikkönä toimii Eveliina Weckström Matti Vaalivirran jäätyä pois palokunnan tehtävistä. == Kalusto == Pelastuslaitos on antanut palokunnan käyttöön kaksi raskasta autoa. * sammutusauto KY581 (pelastuslaitos omistaa) * säiliöauto KY583 (pelastuslaitos omistaa) * miehistönkuljetus/ensivasteauto KY587 (vpk omistaa) * muu pelastusauto KY589 (vpk omistaa) * mönkijä KY5899 (vpk omistaa) * vene KY588 (vpk/pelastuslaitos omistaa) == Lähteet == Luokka:Kymenlaakson pelastuslaitoksen sopimuspalokunnat Luokka:Kouvola
Bardian kansallispuisto

Bardian kansallispuisto () on 968 neliökilometrin laajuinen kansallispuisto Lounais-Nepalissa, Bherin vyöhykkeen Bardiyan piirikunnassa, Keskilännen eteläisellä Terain alankoalueella. Vuonna 1988 perustettu kansallispuisto on suurin Nepalin alangolla olevista suojelualueista. Suojelualue perustettiin vuonna 1974 nimellä Karnali Wildlife Reserve, ja vuonna 1982 sen nimeksi muutettiin Bardiya Wildlife Reserve. Nykyiseen kokoonsa se laajennettiin 1984. Alue sai kansallispuiston aseman 1988. Kansallispuistossa tavataan yli 30 nisäkäslajia ja yli 230 lintulajia. Siellä esiintyviä lajeja ovat muun muassa intiantiikeri, intiansarvikuono ja suokrokotiili. == Lähteet == == Aiheesta muualla == *Kansallispuiston verkkosivut Luokka:Nepalin kansallispuistot
Jared Allen

Jared Scot Allen (s. 4. huhtikuuta 1982, Dallas, Texas) on yhdysvaltalainen amerikkalaisen jalkapallon pelaaja, pelipaikaltaan puolustuksen linjamies. Hän edustaa tällä hetkellä NFL-liigassa pelaavaa Chicago Bearsia. Ammattilaisurallaan hän on edustanut myös Minnesota Vikingsiä ja Kansas City Chiefsiä. Allen on valittu viidesti NFL:n tähdistöotteluun Pro Bowliin. ==NFL- ura== Kansas City Chiefs varasi Idahon valtionyliopiston joukkueessa yliopistojalkapalloa pelanneen Allenin vuoden 2004 NFL:n varaustilaisuudessa neljännellä kierroksella, 126. pelaajana. Hän edusti Minnesota Vikingsia kaudesta 2008 kauteen 2013. Allen allekirjoitti maaliskuussa 2014 nelivuotisen sopimuksen Chicago Bearsin kanssa. ==Muuta== Allenilla oli pieni rooli vuonna 2010 julkaistussa elokuvassa Jackass 3D. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1982 syntyneet Luokka:Elävät henkilöt
Langtangin kansallispuisto

Langtangin kansallispuisto on vuonna 1976 perustettu 1 710 neliökilometrin laajuinen suojelualue Keski-Nepalissa, Bagmatin vyöhykeen pohjoisten Rasuwan, Nuwakotin ja Sindhupalchokin piirikuntien alueella, Himalajan vuoristossa. Langtangin kansallispuiston vuoret nousevat alle 1 000 metristä yli 7 000 metrin korkeuteen merenpinnan yläpuolelle. Puiston korkein huippu on Langtang Lirung (7 234 m). Alueen eläimistöön kuuluvat muun muassa pikkupanda, lumileopardi ja yli 250 lintulajia. Langtang on Nepalin pääkaupunkia Kathmandua lähinnä oleva kansallispuisto ja siksi myös eräs maan helpoiten saavutettavimpia vuoristoalueita. Suositumpiin Mount Everestin tai Annapurnan suojelualueisiin verrattuna Langtangin alueella vierailee vähän kävijöitä. Langtangin kansallispuiston pohjoispuolella on Kiinan Tiibetin puoleinen, laajempi Qomolangman kansallinen luonnonpuisto (Qomolangma on Mount Everestin kiinankielinen nimi). == Lähteet == == Aiheesta muualla == Luokka:Nepalin kansallispuistot
Adrian Peterson

Adrian Lewis Peterson (s. 21. maaliskuuta 1985 Palestine, Texas) on yhdysvaltalainen amerikkalaisen jalkapallon pelaaja, pelipaikaltaan keskushyökkääjä. Hänet muistetaan etenkin vuosistaan Minnesota Vikingsissa. Peterson ei ole pelannut kauden 2021 jälkeen, muttei ole myöskään lopettanut ammattilaisuraansa. Peterson on yksi NFL:n historian parhaista keskushyökkääjistä. Hänet on valittu seitsemän kertaa NFL:n tähdistöotteluun Pro Bowliin ja kerran liigan perhaaksi pelaajaksi.Pro Football Reference ==NFL-ura== Minnesota Vikings varasi yliopistojalkapalloa Oklahoman yliopiston joukkueessa pelanneen Petersonin vuoden 2007 NFL:n varaustilaisuudessa ensimmäisen kierroksen seitsemäntenä pelaajana. Peterson oli Vikingsin aloittava keskushyökkääjä usean kauden ajan. Hän oli sivussa miltei koko kauden 2014 pelikiellon vuoksi ja kauden 2016 loukkaantumisen vuoksi. Vikings ei uusinut sopimustaan Petersonin kanssa kaudelle 2017, joten hän siirtyi New Orleans Saintsiin. Peterson ei ollut tyytyväinen saamaansa peliaikaan Saintsissa, joten hänet kaupattiin viiden ottelun jälkeen Arizona Cardinalsiin. Niskavamma piti Petersonin sivusta osan kaudesta ja kauden jälkeen Cardinals vapautti Petersonin sopimuksesta. Peterson siirtyi kaudeksi 2018 Washington Redskinsiin. Hänestä tuli kauden aikana NFL:n vanhin tuhat jaardia kaudessa palloa kantanut keskushyökkääjä sitten vuoden 1984. Redskins teki kaksivuotisen jatkosopimuksen Petersonin kanssa, mutta osti hänen sopimuksensa ulos kauden 2019 jälkeen. Peterson oli kärsinyt kauden aikana hieman loukkaantumisista, mutta oli yllättynyt sopimuksen päättymisestä. Peterson pelasi kauden 2020 Detroit Lionsissa. Hän siirtyi kaudeksi 2021 Tennessee Titansiin, joka vapautti hänet pelaajasopimuksesta kolmen ottelun jälkeen. Peterson siirtyi vielä kauden loppupuolella Seattle Seahawksiin, jossa pelasi yhden ottelun. Hän teki tuossa ottelussa touchdownin, minkä myötä hänestä tuli ensimmäinen kuudessa NFL-joukkueessa touchdownin tehnyt pelaaja. ==Yksityiselämä== Petersonin kaksivuotias poika menehtyi traagisesti lokakuussa 2013, kun pojan äidin uusi poikaystävä pahoinpiteli hänet kuoliaaksi. Peterson oli eronnut aiemmin pojan äidistä, ja poika asui äitinsä luona Sioux Fallsissa, Etelä- Dakotassa.http://espn.go.com/nfl/story/_/id/9809579/adrian-peterson-son-dies- injuries-suffered-alleged-assault Viitattu 24.10.2013 Petersonilla on myös kaksi muuta lasta, jotka asuvat isänsä kanssa. ==Lähteet== == Aiheesta muualla == Luokka:Yhdysvaltalaiset amerikkalaisen jalkapallon pelaajat Luokka:Vuonna 1985 syntyneet Luokka:Elävät henkilöt
Raran kansallispuisto

Raran kansallispuisto on 106 neliökilometrin laajuinen luonnonsuojelualue Länsi-Nepalissa, Himalajan vuoristossa. Puisto on tunnettu Raran vuoristojärvestä. Se on Nepalin suurin järvi, ja sen pinta-ala on 10,8 neliökilometriä. Kansallispuisto perustettiin vuonna 1976 suojelemaan Rarajärveä ja sitä ympäröivän alueen edustavaa lajistoa. Kansallispuisto sijaitsee 2 800–4 039 metrin korkeudessa. Korkein kohta on 4 039 metriä korkea Chuchemara. Puistossa on tavattu noin 20 nisäkäslajia ja yli 200 lintulajia. Eläimistöön kuuluvat muun muassa himalajantari, kultapanda, leopardi, reesusmakaki ja tavi. Alueen puulajeihin kuuluvat kuuset, männyt, koivut ja alppiruusut. == Lähteet == == Aiheesta muualla == Luokka:Nepalin kansallispuistot Luokka:Karnali
Intohimo (täsmennyssivu)

Intohimo tarkoittaa seuraavia asioita: * intohimo, voimakas halu * Intohimo (Senilità), Mauro Bologninin ohjaama elokuva vuodelta 1962 * Intohimo (En passion), Ingmar Bergmanin ohjaama elokuva vuodelta 1969 * Intohimo (Egon Schiele - Exzesse), Herbert Veselyn ohjaama elokuva vuodelta 1981 * Intohimo (Passion), Jean-Luc Godardin ohjaama elokuva vuodelta 1982 * Intohimo (The Passion), Jeanette Wintersonin romaani * Intohimo, ruotsalainen yhtye.
Lauri Kuntijärvi

Lauri Kuntijärvi (Lazarus Kundozerov) (sukunimi aik. Kundiseroff ; 20. maaliskuuta 1906 Oulanka – 19. helmikuuta 1988 Helsinki) oli suomalainen kirjailija.Toisen lähteen mukaan Kuntijärvi olisi syntynyt 14. huhtikuuta 1907 Soukelossa == Teoksia == * Yhdessä ylenivät : romaani. WSOY 1943 Nimellä Lauri Kumankoski: * Mä kaipaan takaisin : 3-näytöksinen nuorisoseura-aiheinen näytelmä. Tekijä, Lahti 1932 Nimellä Lasse Kuntijärvi: * Lahden seudun nuorisoseurojen liiton 25-vuotisjulkaisu ; toim. Lasse Kuntijärvi. Lahden seudun nuorisoseurojen liitto, Helsinki 1931 * Sanan mahti : Karjalakerhojen 10-vuotisjulkaisu Kalevalan riemuvuonna 1935 ; toim. Lasse Kuntijärvi. Karjalakerhojen keskusliitto, Helsinki 1935 == Lähteet == * * Henkilötietoja Lazarus Kundozerov ===Viitteet=== Luokka:Suomalaiset kirjailijat Luokka:Vienankarjalaiset Luokka:Vuonna 1906 syntyneet Luokka:Vuonna 1988 kuolleet
Jelena Komarova

Jelena Komarova (s. 13. heinäkuuta 1985) on azerbaidžanilainen naispainija. Hänen seuransa on ukrainalainen Kolos-Spartak Herson. Komarova edusti Ukrainaa maajoukkuetasolla vuoteen 2006 saakka. Komarova osallistui EM-kisoissa 2004 alle 59-kiloisten sarjaan, jossa hän oli kahdeksas. Samana vuonna hän sai sarjasta juniorien Euroopan-mestaruuspronssia. Komarova sijoittui kaudella 2005 jälleen EM-kisojen kahdeksanneksi, jonka lisäksi hän oli opiskelijoiden MM-kisoissa viides ja MM-kilpailuissa yhdeksäs. Hän kilpaili Azerbaidžanin kansalaisena Pekingin olympialaisissa 2008, joissa hän sijoittui viidenneksitoista 55 kilon sarjassa. == Lähteet == Luokka:Azerbaidžanilaiset naispainijat Luokka:Ukrainalaiset naispainijat Luokka:Vuonna 1985 syntyneet Luokka:Elävät henkilöt
Martin Kirketerp

Martin Kirketerp Ibsen (s. 13. heinäkuuta 1972 Aarhus) on tanskalainen entinen kilpapurjehtija ja olympiavoittaja. Hän edusti seuratasolla Århus Sejlklubia. Kirketerp sijoittui 49er-luokassa kuudenneksitoista MM-kisoissa 2006. Hän sijoittui samassa luokassa kahdeksanneksi vuosien 2007 ja 2008 kisoissa, ja Pekingin olympialaisissa 2008 Kirketerp voitti kultaa Jonas Warrerin kanssa. == Lähteet == Luokka:Tanskalaiset kilpapurjehtijat Luokka:Tanskalaiset olympiavoittajat Luokka:Vuonna 1972 syntyneet Luokka:Elävät henkilöt
Grampian

Grampian () oli Skotlannin paikallishallintoalue vuosina 1975–1996. Nykyään se on jaettu seuraaviin hallintoalueisiin: *Aberdeen *Aberdeenshire *Moray Alue sai nimensä Grampianvuorista. == Lähteet == Luokka:Skotlannin maantiede
Zenagat

Zenagat ovat berbereihin kuuluva kansa Rkizjoen länsipuolella Mauritanian lounaisosassa. He puhuvat berberikielten erillisen haaran muodostavaa zenagaa sekä suurin osa myös arabiaa. 1980-luvulla zenagoja arvioitiin olevan 20 000 henkeä. Zenagan kielen puhujia on enää alle 7 000. Zenagat ovat Mauritanian alkuperäisväestöä. Hassan-heimoon kuuluneiden arabien saavuttua alueelle osa heistä sulautui maureihin. Perinteisiä elinkeinoja ovat paimentolaisuuteen perustuva karjanhoito, maanviljely keitailla, arabikumin keruu sekä karavaanikauppa. ==Lähteet== Luokka:Berberit Luokka:Mauritanian etniset ryhmät